MLDataScientist/Wikipedia-uzbek-2024-05-01 huggingface dataset:
Oʻrmon kitobi (film, 1994)

Oʻrmon bolasi (The Jungle Book) 1994-yilda ekranlarga chiqarilgan sarguzasht filmdir. Vegahom Europe, Baloo Productions va Jungle Book Films studiyalari tomonidan ishlangan. Film rejissori — Stephen Sommers, produserlari — Edward S. Feldman va Raju Patel, ssenariy mualliflari esa Stephen Sommers, Ronald Yanover va Mark Geldmandir. Filmda bosh rollarni Jason Scott Lee, Cary Elwes, Lena Headey, Sam Neill va John Cleese ijro etgan.

Filmning ilk relizi 25-dekabr 1994-yilda boʻlib oʻtgan. Film mablagʻi $30 millionni tashkil etib, kartina umumjahon boʻylab $70 million daromad qilgan.

Rollarda 
 Jason Scott Lee — Mowgli
 Sean Naegeli — Mowgli, 5 yoshida
 Cary Elwes — kapitan William Boone
 Lena Headey — Katherine „Kitty“ Brydon
 Joanna Wolff — Kitty, 5 yoshida
 Sam Neill — polkovnik Geoffrey Brydon
 John Cleese — Dr. Julius Plumford
 Jason Flemyng — leytenant John Wilkins
 Stefan Kalipha — Buldeo
 Ron Donachie — serjant Harley
 Anirudh Agarwal — Tabaqui
 Faran Tahir — Nathoo

Musiqasi

Relizi 
Film kinoteatrlarda 1994-yil 25-dekabrdan boshlab namoyish etila boshlagan.

Daromadi 
Film AQSh va Kanadada $43,2 million yigʻgan. Boshqa davlatlarda (AQSh va Kanadadan tashqari) esa $27,5 million yigʻgan. Butun dunyo boʻylab jami $70,7 million toʻplagan.

Manbalar

Havolalar 
 
 
 

Voqealari changalzorda kechadigan filmlar
Walt Disney Pictures filmlari
Hayvonlar haqidagi filmlar
1994-yil filmlari
AQSh filmlari
AQSh sarguzasht filmlari
Jungli kitobi hikoyalar toʻplamiga asoslangan filmlar
Al-Muzaffar al-Marvaziy

Al-Muzaffar ibn Abul Hasan Ardasher ibn Abu Mansur Qutb al-Amir al-Ibodiy al-Marvaziy (hijriy 547-yil (milodiy 1152-yil)da vafot etgan) nomi bilan mashhur voiz bo‘lgan.

Manbalar
Al-Muzaffar al-Abbodiy

(Abu Mansur) Al-Muzaffar ibn Ardasher ibn al-Abbodiy (hijriy 491-yil (milodiy 1098-yil) tugʻilib, 547-hijriy yilning rabiulavval oyi (milodiy 1152-yil)da Askar Mukram degan joyda vafot etgan).

Hayoti 
Al-Muzaffar al-Abbodiy go‘zal vaʼzlari bilan shuhrat qozongan, iboralarining mazmundorligi va shirinsuxanligi bilan dong taratgan vaʼzxon. Hatto uning minbardan so‘zlaydigan fasohatli va yoqimli nutqi xususida masalalar to‘qigan edilar. Nishopurda ko‘p hadis eshitgan. Sahih hadislardan yaxshi xabardor bo‘lgan. U sultonning Bag‘doddagi elchisi bo‘lgan. U o‘z dinida sobitqadam bo‘lmagan bir kishi edi. Xamrga nisbatan emin-erkinlik haqida bir risola ham yozgan edi.

Vafoti 
Al-Muzaffar al-Abbodiy elchi sifatida Bag‘doddan ketgan bo‘lib, hijriy 547-yilda vafot etadi va tobuti Bag‘dodga keltirilib, ash-Shuvayniziya qabristoniga dafn qilingan. Qabri ko‘k g‘ishtlar bilan qoplangan edi.

Manbalar
Usmon Xudoyqulov

Usmon Chinozovich Xudoyqulov (; 1954-yil, Qashqadaryo viloyati, OʻzSSR) — 1998-2000-yillarda Oʻzbekiston Bosh prokurori.

Tarjimai holi 
1975-yilda Toshkent universitetining yuridik fakultetini bitirgan.

1976-1987-yillarda Qashqadaryo viloyati prokuraturasida tergovchi, katta tergovchi, boʻlim boshligʻi, viloyat prokurorining oʻrinbosari boʻlib ishlagan.

1987-yildan 1990-yilgacha OʻzSSR prokuraturasi oʻta ogʻir jinoyatlarni tergov qilish boʻlimi boshligʻi.

1990-yildan 1992-yilgacha Oʻzbekiston bosh prokurorining birinchi oʻrinbosari.

1992-1995-yillarda Oʻzbekiston Respublikasi Prezidentining kadrlar boʻyicha davlat maslahatchisi.

1995-yildan 1998-yilgacha Oʻzbekiston bosh prokurorining birinchi oʻrinbosari.

1998-yilda Bosh prokuror etib tayinlangan.

2000-yil 18-fevralda ishdan olingan.

2000-yildan hozirgacha „Oʻzbekiston temir yoʻllari“ AJ Yuridik boshqarmasi yurist-konsultanti.

Manbalar 

Oʻzbekiston yetakchilari

1954-yilda tugʻilganlar
Rubus pedatus

Rubus pedatus — besh bargli malina, qulupnay bargli malina va sudraluvchi malina kabi nomlar bilan maʼlum boʻlgan malinaning Osiyo va Shimoliy Amerikada o‘suvchi turi.

Rubus pedatus — tikansiz, poyalari oʻrmalovchi boʻlgan past buta. Barglari navbatma-navbat joylashgan, barglari 5 bo‘lakka boʻlingan. Gullari oq, uzunligi , poyalarda yakka-yakka joylashgan. Mevalar yorqin qizil rangga ega boʻlib, kichik novdalar toʻplamidan iborat boʻlib, baʼzan har bir meva uchun bitta danakdan iborat. Mevalar yeyish mumkin.

Rubus pedatus Rossiyaning sharqiy qismidagi, Oregon, Vashington, Britaniya Kolumbiyasi va Alyaskaning Tinch okeani sohillaridagi nam moxli oʻrmonlarda, daryo qirgʻoqlarida va botqoq oʻrmonlarida, ichki qismda Yukon, Alberta va Montanada o‘sadi.

Maʼlumotnomalar 

Shimoliy Amerika florasi
Muzaffar al-Gʻaziynaziy

(Abu Osim) al-Muzaffar ibn Ahmad ibn Muhammad ibn Muhammad ibn Iroq al-G‘aziynaziy al-Kosiy (tug‘ilgan vaqti 499-hijriy yilning shavvol oyi (milodiy 1106-yil)ga to‘g‘ri keladi) bo‘lib, fozil faqih, chiroyli siyrat sohibi, haq-huquqlarga rioya qiluvchi bir olim edi. U ulamolardan, ulamolarham undan hadis rivoyat qilganlar.

Manbalar
Munayh an-Nahliy

Munayh ibn Yusuf ibn Sayf ibn al-Xalil an-Nahliy al-Buxoriy (hijriy 264-yil (milodiy 878-yil)da vafot etgan) ulamolardan, undan esa o‘g‘li hadis rivoyat qilgan.

Manbalar
Murodiy

Abul Husayn Muhammad al-Murodiy- X asrning 20-yillarida Buxoroda kuchli shoir, hajvgo‘y sifatida tanilgan. Abu Abdulloh Rudakiyninig yaqin do‘sti, al-Musʼabiyning suhbatdoshi bo‘lgan. Al-Murodiy arab va fors tillarida ijod qilib, sheʼrlaridan devon tuzgan, biroq bizgacha arab tilidagi 27 bayt, fors tilida ikki bayt sheʼri yetib kelgan.

Adabiyotlar 

 Abdullayev I. Buxoroning arabiynavisshoirlari. Toshkent: Fan, 1965;
 Abu Mansur Abdumalik ibn Muhammadas-Saolibi. Yatimat ad-daxr fi maxasin axl al-asr (Redkaya jemchujenao dostoinstvax lyudey svoyego veka).Tashkent: Fan, 2005;
 Abdullayev I. Meros va talqin. Toshkent: Fan, 2008).

Manbalar
Muhammad al-Allubiy

Muhammad al-Allubiy (arabcha: محمد العلوبى — Abunnazr Muhammad al-Allubiy.) — Roviy.

Toʻliq ismi Abunnazr Muhammad ibn Bakr ibn Muhammad ibn Masʼud ibn Aluviya ibn Maxlad al-Qurashiy as-Samarqandiy al-Allubiy. Unga katta bobosini ismi nisbat berilib, xalq orasida "al-Allubiy" nisbasi bilan tanilgan. Muhammad al-Allubiy 337/949-yilda haj ibodatini ado qilish niyatida Makkaga borgan. Hajga borishda Bagʻdod shahrida bir muddat qolib, u erdagi muhaddislardan hadislar tinglagan. Keyinchalik ulardan hadislar rivoyat qilgan.

Vafoti 
Muhammad al-Allubiy 337/949-yildan soʻng vafot etgan.

Manbalar

Adabiyotlar 
Abdulloh Abdulhamid Saad. Oʻrta Osiyo olimlari qomusi. —T.: Imom Buxoriy respublika ilmiy-maʼrifiy markazi nashriyoti, 2007. 263.

Islom:Shaxslar
Muslim as-Sinjiy

Muslim ibn Ayyub as-Sinjiy (Abu Rajo). U ulamolardan, undan esa boshqalar rivoyat qilganlar. Muslim as-Sinjiy milodiy 868-yil (hijriy 254-yil)da vafot etgan.

Manbalar
Muslim al-Bovardiy

Muslim ibn Abdulloh ibn Mukarram (Abu Abdulloh) — asli xurosonlik
bo‘lgan muaddib, u el orasida „al-Bovardiy“ nomi bilan tanilgan. U ulamolardan, ulamolar esa undan hadis rivoyat qilganlar. U milodiy 905-yil (hijriy yil) muharram oyida vafot etgan.

Manbalar
Kenesbay Allambergenov

Kenesboy Allambergenov (, 1954-yil, Qoraoʻzak tumani, Qoraqalpoq ASSR — 24-mart 2023-yil Nukus, Qoraqalpogʻiston) — qoraqalpoq yozuvchisi, filologiya fanlari doktori, professor, Berdaq nomidagi davlat mukofoti laureati.

Hayoti
Kenesboy Allambergenov 1954-yili Qoraqalpoq ASSRning Qoraoʻzak tumanida dunyoga kelgan. U dastlab Qoraqalpoq davlat pedagogika institutini tamomlab, „Жеткіншек“ gazetasida ishladi. Keyinchalik faoliyatini „Amudaryo“ jurnali, Nukus pedagogika instituti, „Ilm va jamiyat“ jurnalida bosh muharrir, oʻqituvchi, kafedra mudiri, oʻquv ishlari boʻyicha prorektor lavozimlarida davom ettirdi.

Mukofotlari
„Qoraqalpogʻiston Respublikasi xalq yozuvchisi“ — 2018-yil.

Manbalar
Mustamliy Buxoriy

Xoʻja Abu Ibrohim Ismoil ibn Muhammad ibn Abdulloh al-Mustamliy al-Buxoriy — faqih, mufassir va tasavvufshunos olim, tasavvuf nazariyasi asoschilaridan biri. Uning „Sharh at-taʼarruf li-mazhab at-tasavvuf“ („Tasavvuf yo‘lini tanishtirish“ asariga sharh) asari bor. Bu asar „Nur ul-muridin va fazihat ul-muddaʼin“ („Muridlar uchun nur va daʼvogarlar uchun qo‘rquv“) va „Nur ul-muridini sharhi taʼarruf li-mazhab at-tasavvuf“ („Tasavvuf yo‘lini tanishtirish“ asari sharhi orqali muridlarga bag‘ishlangan nur) hamda „Kashf ul-mahjub sharh at-tasavvuf“ („Tasavvuf sharhida yashirin narsalarni ochib berish“) nomlari bilan mashhur bo‘lgan. Olim milodiy 1043-yil (hijriy 434-yil) Buxoroda vafot etgan.

Manbalar
Ibrohim ibn al-Mahdiy

Ibrohim ibn al-Mahdiy () (779-839) — abbosiy shahzodasi, qoʻshiqchi, bastakor va shoir. Uchinchi abbosiy xalifasi al-Mahdiyning oʻgʻli, shoir va musiqachi Ulayyaning oʻgay ukasi edi. Ibrohim abbosiylar xalifasi al-Hadiy, ar-Rashid va uning uch jiyani xalifa al-Amin, al-Maʼmun, al-Muʼtasim bilan zamondosh edi.

Ibrohimning onasi qora tanli Shakla edi. Shaklaning otasi Xvanadan Masmugan boshqaruvchisi edi. Humayd ismli ukasi bor edi. Bolaligida Al-Mahdiy Bahtoriya bilan birga sotib olib, o‘z kanizagi Muhayyatga sovg‘a qiladi. Kanizak bolada musiqiy isteʼdodni kashf etib, Hijozdagi mashhur Toif maktabiga puxta musiqiy bilim olish uchun yuboradi. Yillar oʻtib, oʻsha paytdagi xalifa Al-Mahdiy Shaklani oʻziga kanizak qilib oldi. Shakla Al-Mahdiyning kuchli va qora tanli oʻgʻli Ibrohimni dunyoga keltirdi.

Toʻrtinchi fitna davrida Bagʻdod aholisi 817-yil 20-iyulda Ibrohimni xalifa deb eʼlon qilib, unga al-Muborak () nomini berdi. Shundan soʻng Ibrohimning amaldagi hukmron jiyani al-Maʼmunni taxtdan agʻdarilgan deb eʼlon qildi. Ibrohim hoshimiylarning bay’atini qabul qildi. 819-yilda isteʼfoga chiqib, umrining qolgan qismini shoir va musiqachi sifatida oʻtkazdi. „Oʻz davrining eng isteʼdodli musiqachilaridan biri, ajoyib ovoz sohibi“ edi. Ibrohim oʻsha davrdagi innovatsion „forscha uslub“ qoʻshigʻining targʻibotchisi sifatida esda qolgan.

Birodarlar 
Ibrohim bir qancha Abbosiy xalifalari bilan qarindosh edi. Ibrohim bir paytlar Abbosiylar malikasi boʻlgan Ummu Muhammadga uylangan edi.

Manbalar

Adabiyotlar 

 
 Kilpatrick, H. (1998). Meisami, Julie Scott; Starkey, Paul (eds.). Encyclopedia of Arabic Literature. Vol. 1. Taylor & Francis. p. 387. ISBN 978-0-415-18571-4.
 Al-Tabari; John Alden Williams (1988). Al-̣Tabarī: Volume 1, The Reign of Abū JaʼFar Al-Maṇsūr A. D. 754-775: The Early ‛Abbāsī Empire. Al-Tabari. the Early Abbasi Empire. Cambridge University Press. p. 46. ISBN 978-0-521-32662-9.
 Fishbein, Michael (2015). The History of al-Tabari Vol. 31: The War between Brothers: The Caliphate of Muhammad al-Amin A. D. 809-813/A. H. 193-198. SUNY series in Near Eastern Studies. State University of New York Press. p. 187. ISBN 978-1-4384-0289-5.

839-yilda vafot etganlar
779-yilda tugʻilganlar
Abbosiy xalifalari
Muhammad al-G‘otfariy

Muhammad al-Gʻotfariy (arabcha: محمد الغاتفرى — Muhammad ibn Abu Bakr ibn Abu Sodiq al-Gʻotfariy) — Roviy.

Muhammad al-Gʻotfariy X asr oxirida Samarqandga qarashli "Gʻotfar" degan mazeyda Abu Bakr ibn Abu Sodiq al-Gʻotfariy xonodonida tavallud topgan. U fozil, solih, koʻp ibodatli imom boʻlgan. Manbalarda Muhammad al-Gʻotfariy keyinchalik Hijozga borib u erdagi muhaddislardan hadislar tinglagan. Oʻznavbatida undan boshqalar hadislar rivoyat qilgan.

Vafoti 
Muhammad al-Gʻotfariy Hijozdan qaytayotib, 549/1154 yili muharram oyida Fayd degan joyda vafot etgan.

Manbalar

Adabiyotlar 
Abdulloh Abdulhamid Saad. Oʻrta Osiyo olimlari qomusi. —T.: Imom Buxoriy respublika ilmiy-maʼrifiy markazi nashriyoti, 2007. 265.
Sulaymon ibn Harb Basriy

Sulaymon ibn Harb Basriy — (839 — yilda vafot etgan) muhaddis va qozi bo‘lgan.

Hofiz Abu Ayyub Sulaymon ibn Harb Voshhiy Basriy muhaddis va faqihlardan bo‘lib, Makkada qozilik qilgan. Basraning katta muhaddislaridan sanalgan ishonchli va hofiz deb eʼtirof etilgan.
Sulaymon ibn Harb Basriy mashhur roviy va muhaddislar Shuʼbiy, Hammod ibn Zayd, Muborak ibn Fazzola kabi shu va boshqa tabaqa vakillaridan hadis eshitgan. Xalifa Maʼmun davrida yashagan va xalifaning koʻp ehtiromiga loyiq boʻgan. Sulaymon ibn Harb Basriyga xalifa oʻzining qasri yonidan bir bino qurdirgan va muhaddis unda istiqomat qilganligi tarixiy manbalarda keltirilgan.
Sulaymon ibn Harb Basriy haqida Abu Hotam: „Ishonchli imom, faqih, olimu-r-rijol bo‘lib, bir umr qoʻlidan kitob tushmagan. Oʻn ming hadis rivoyat qilgan va qirq ming hadisni isnod va roviylarini aniqlagan“, — deb taʼkidlagan.
Yaqub ibn Shayba ham bu muhaddis haqida gapirib, jumladan: „Sulaymon ibn Harb ishonchli, hofiz va hujjati kuchli muhaddislardandir“, — degan.
Sulaymon ibn Harb Basriydan Ahmad ibn Hanbal, Ishoq, Abu Zaraʼ, Abu Hotam, Imom Buxoriy, Abu Dovud, Abu Xulayfa va boshqa koʻplab muhaddislar hadis rivoyat qilgan. Sulaymon ibn Harb yuqoridagi allomalar tomonidan eʼtirof etilganidek, hadis ilmida juda ham daqiq, hujjatli, koʻplab hadislarni isnodi bilan yod olgan hofiz muhaddislardan boʻlgan.
Ahmad ibn Hanbal Sulaymon ibn Harb Basriyning ulugʻligi va ishonchli muhaddis boʻlganligini taʼkidlab, muhaddisning 839 yilda vafot etganligini keltirib oʻtgan.

Adabiyotlar 

 „Oʻrta asr Sharq allomalari ensiklopediyasi“; Samarqand:Imom Buxoriy xalqaro markazi 2018.

Manbalar 

Muhaddislar
Qozilar
Mustafo al-Koshoniy

Mustafo ibn Husayn al-Koshoniyan-Najafiy — faqih va shiʼa imomiylaridan bo‘lgan. Najafda tug‘ilgan, al-G‘uriydan qiroatni o‘rgangan. 75 yil umr ko‘rib, milodiy 1918-yil (hijriy 1336-yil) vafot etgan.

Asarlari 
 „Kitobu-t-tajriy fibaʼdi masoʻili-sh-shiʼa“ („Shialarning baʼzi masalalari haqida zarur kitob“).

Manbalar
Mustafo al-Barzanjiy

Mustafo ibn Bobo Rasul al-Barzanjiy — adib va shoir bo‘lgan. Arab,
kurd va fors tillarini yaxshi bilgan. U Barzanjada milodiy 1820-yil (hijriy 1235-yil) tavallud topgan. Sulaymoniyada fatvo chiqaruvchi maqomidagi ishlarni boshqargan. Uning hanuzgacha nashr etilmagan baʼzi hoshiyalari va asarlari bor. Mustafo al-Barzanjiy milodiy 1885-yil (hijriy 1302-yil) vafot etgan.

Manbalar
Paxtachi (gazeta)

Paxtachi – Xalq deputatlari,Paxtachi tuman kengashi va tuman hokimligi gazetasi.

„Paxtachi“ gazetasining birinchi soni 1935-yili „Uchqun“ nomi ostida lotin alifbosida chop etilgan bo'lib, uning birinchi soniga  narpaylik jurnalist Norqul Tolipov muharrirlik qilgan.

1963-yilga qadar „Uchqun“ gazetasiga Hamdam Junaidov,  Xolchuchuk Mullajonova, Qudrat Mizomov, Soli Xoʻjayev, Ahmad Eshmurodov, Ismoil Ibrohimovlar muharrirlik qilgan.

1963-yildan 1973-yilga qadar Paxtachi tumani va  Narpay tumani  birlashgach, „Uchqun“ gazetasi ham „Qizil Norpoy“ gazetasi bilan birlashib, „Paxtakor ovozi“ nomi bilan nashr etila boshlagan. Oʻsha paytda nashrga dastlab Qudrat Mizomov, soʻng Ismoil Ibrohimov muharrirlik qilganlar.

1973-yil Paxtachi tumani qaytadan tashkil qilingach, Paxtachi gazetasi chop etila boshlandi. Nashrga Ismoil Ibrohimov muharrir etib tayinlanadi. Bu vaqtda gazeta haftasiga uch marta chiqarilgan va uzoq yillar 5-6 ming nusxadan chop etilgan. Shu vaqt ichida gazeta tahririyatida Obla Umarov, Fayzulla Oʻroqov, Bahriddin Shamsiyev, Qodir Shokirov, Umr Elmurodov, Bekmurod Safarov,  Togʻaymurod Qiyomov, Farmon Toshev, Mirtemir Norboboyev, Joʻraqul Narzullayev, Ismat Hasanov, Baxtiyor Qurbonov, Izzatulla Norquvvatov, Usmon Xalilov, Olim Xoʻjayevlar ishlagan.

Hozirgi paytda Paxtachi gazetasiga Oʻzbekiston jurnalistlari ijodiy uyushmasining aʼzosi Murodulla Shukurov muharrirlik qilmoqda. Gazeta haftasiga bir marta chop etiladi. Tahririyatda uch nafar ijodiy xodim faoliyat yuritadi.

Bundan tashqari „Paxtachi“ning joylarda 50 nafardan ortiq doimiy muxbirlari bor. Ular orasida Qahramon Norboyev, Xolboy Haqqulov, Zamira Togʻaeva,  Ergash Qurbonov, Xolmurod Qahhorov,  Mardon Suyunov, Farangiz Xolboʻtaeva, Neʼmat Bobonorov, Ismatulloh Doliyev, Zamira Mamaniyozova, kabi muxbirlar bor.

Paxtachi gazetasi tahririyati qoshida „Nafosat“ yosh ijodkorlar toʻgaragi faoliyat koʻrsatib kelmoqda. Muassislar: Xalq deputatlari Paxtachi tuman kengashi va tuman hokimligi. Gazetaning bosh offisi Paxtachi tumani, Ziyovuddin shaharchasi Istiqlol koʻchasi, 58-uyda joylashgan. 2023-yil yanvar oyida Paxtachi gazetasi 542 nusxada chop etilishi eʼlon qilindi.

Manbalar 

Oʻzbekiston gazetalari
Umar ibn Muhammad Bastomiy

Umar ibn Muhammad Bastomiy — (1082 — yilda tug‘ilib, 1167 — yilda vafot etgan) muhaddis va shayx, imom bo‘lgan.

Abu Shujoʻ Umar ibn Muhammad ibn Abdulloh ibn Muhammad ibn Abdulloh ibn Nasar Bastomiy Balxiy 1082—yilda tavallud topganman", — degan. „Rogʻum“ masjidining imomi boʻlgan. Otasi hamda Abulqosim Ahmad ibn Muhammad Xaliliy, Ibrohim ibn Muhammad Asbahoniy va Abu Jaʼfar Muhammad ibn Husayn Siminjoniydan hadis eshitgan. Siminjoniyning huzurida faqih bo‘lib yetishgan. Ilmga chanqoq, qomusiy olim boʻlgan.
Samʼoniy aytgan: "U kishi oʻta goʻzal axloqli, malohatli, fatvo beruvchi, fiqhiy masalalarni hal qiluvchi, muhaddis, mufassir, voiz, adib, shoir, hisobdon edilar. Shu bilan birga fazilatli, koʻrkam, xulqlari yoqimli, omonatdor hamsuhbat, ichki va tashqi dunyolari pokiza, suhbatlari latif, iboralari fasohatli, ishoralari nozik, vaʼzlarida latif iboralar va koʻp foydalar bor edi. Yoshlari katta boʻlsa-da, hadis va ilm talabida bardavom edilar. Har bir kishining ijobiy xislatlaridan ibrat olardilar. Men u kishidan Marv, Hirot, Buxoro va Samarqandda hadis yozib olganman. U kishi ham mendan koʻp narsa yozib olganlar. Xatib Bagʻdodiyning „Tarix“ kitoblariga yozgan hoshiya va qoʻshimchalarim u kishining qoʻllariga tushibdi. U kishi shuni oʻqib, Balxdan menga javob yoʻlladilar:
Umar ibn Muhammad Bastomiy Haysam Shoshiyning „Musnad“ini, Ibn Qutaybaning „Gʻaribu-l-hadis“ini va „Ash-shamoil“ kitoblarini Xaliliydan eshitganlar. Bemor va uni ziyorat qiluvchining odobiga oid kitob yozgan.
Samʼoniy boshqa bir oʻrinda aytgan: „Mukammal taqvodorlik bilan birga, bunchalar koʻp fazilat jamlagan bu kishidan boshqa odamni bilmayman“.
Umar ibn Muhammad Bastomiy yana Abu Homid Ahmad ibn Muhammad Shujoʻiy, Abu Nasr Muhammad ibn Muhammad Mohoniy, qozi Abdurrahmon ibn Abdurahimdan hadis eshitganlar.
Umar ibn Muhammad Bastomiydan Samʼoniy, oʻgʻli Abul-muzaffar, shuningdek, Abulfaraj ibn Javziy, Iftixor Abdulmuttolib Hoshimiy, Toj Kindiy, Abu Ahmad ibn Sukayna, Abulfath Mandoiy, Abu Ravh Abdulmuʼiz Haraviy va boshqa hadis rivoyat qilgan.
Faqih Ali ibn Mahmuvayh Yazdiy aytgan: „Shayxlar orasida Abu Shujoʻdek aqli raso, ilmli, latif va serharakat shayxni koʻrmadim“.
1167—yilda Balxda vafot etgan. Balxning muhaddisi va musnidi boʻlgan. Ibn Najjor aytgan: „Bastomiy rabiʼul oxir oyida vafot etdilar“.

Adabiyotlar 

 „Oʻrta asr Sharq allomalari ensiklopediyasi“; Samarqand:Imom Buxoriy xalqaro markazi 2018.

Manbalar 

Muhaddislar
Imomlar
Shayxlar
Faqihlar
Musʼabiy

Muhammad ibn Hotim al-Musʼabiy (Abu Tayyib) Buxoroda yashab ijod etgan, ko‘zga ko‘ringan shoir va davlat arboblaridan, Abu Abdulloh Rudakiyning yaqin do‘sti va suhbatdoshi. Al-Musʼabiy arab va fors tillarida g‘azal, qasida va hajviy sheʼrlar ijod qilgan. Saolibiyning „Yatimat addahr“ tazkirasiga uning faqat arab tilida yozgan 13 bayt sheʼrini keltirgan. Musʼabiy taxminan milodiy 1543-yil (hijriy 949-yil) vafot etgan.

Manbalar
Al-Mufaddal al-Abhariy

Al-Mufaddal ibn Umar ibn al-Mufaddal al-Abhariy (Asiruddin) — faylasuf (hakim), mantiqshunos va falakiyotshunos olim bo‘lgan. U milodiy 1265-yil (hijriy 663-yil) vafot etgan.

Asarlari 
 „Hidoyatu-l-hikmat“ („Hikmat ilmidagi to‘g‘ri yo‘l“)
 „Tanzilu-l-afkor fi taʼdili-l-asror“ („Sirlarni o‘zgartirish haqidagi fikrlarning nozil bo‘lishi“)
 „Sharhu Isag‘uvchi“ („Isag‘uchi risolasi“ga sharh"). So‘nggi ikki asar mantiq ilmiga oid.
 „Diroyatu-l-aflok va-z-zijish-shomil“ („Falak va yalpi zij sirlarini anglash“)
 „Kashfu-l-haqoiq fi tahriri-d-daqoiq“ (Falsafa ilmidagi „Nozik masalalarni tahrir qilishga oid haqiqatlarning kashf etilishi“)
 „al-Majistiy fi-l-hayʼat“ („Falakiyot ilmi haqidagi Almagest risolasi“)
 Falak ilmi va moʻtadil zij haqidagi uchta risola.

Manbalar
Abulhasan Binkatiy

Abulhasan Binkatiy — (839 — yilda vafot etgan) roviy va faqih bo‘lgan.

Abulhasan Ali ibn Yusuf ibn Muhammad Binkatiy faqih va solih kishi bo‘lib, Baytullohda haj ibodatlarini amalga oshirayotgan paytida, Makkaning olimu fuzalolaridan hisoblangan Abu Muhammad Abdulmalik ibn Muhammad ibn Ubaydulloh Zubaydiy Muqriydan taʼlim olgan va hadis tinglagan. Manbalarda Abulhasan Binkatiydan hofiz Abu Hafs Umar ibn Muhammad ibn Ahmad Nasafiy kabi allomalar taʼlim olganligi va hadis rivoyat qilganligi haqida maʼlumotlar keltirilgan.

Adabiyotlar 

 „Oʻrta asr Sharq allomalari ensiklopediyasi“; Samarqand:Imom Buxoriy xalqaro markazi 2018.

Manbalar 

Roviylar
Faqihlar
Muhaddislar
Mumin al-Koshoniy

Mumin ibn Murtazo ibn Mahmud al-Koshoniy — muhaddis, hadislarning roviylarini chuqur biluvchi inson bo‘lgan.

Asarlari 
 „Kitobu-r-rijol“ („Roviylar haqida kitob“), muallif uni milodiy 1120-yil (hijriy 514-yil) rabiulavval oyida yozib tugatgan.
Mumin al-Koshoniy milodiy 1055-yil (hijriy 447-yil) tug‘ilib, milodiy 1126-yil (hijriy 520-yil) vafot etgan.

Manbalar
Murod al-Buxoriy

Murod ibn Ali ibn Dovud ibn Kamoluddin ibn Solih ibn Muhammadal-Husayniy, al-Hanafiy, al-Buxoriyan-Naqshbandiy — so‘fiy bo‘lgan, tafsir, hadis, fiqh va boshqa aqliy va naqliy ilmlar rivojiga hissa qo‘shgan olim. U milodiy 1640-yil (hijriy 1050-yil) tug‘ilib, milodiy 1720-yil (hijriy 1132-yil) vafot etgan. Haj amalini ado etish va Muhammadning qabrini ziyorat qilish uchun Hijoz diyoriga borgan hamda uch yil davomida Makkaga qo‘shni bo‘lib yashagan. So‘ngra Bag‘dod sari yuzlangan, u yerdan Buxoro va Isfahonga borgan. Ushbu safar asnosida Samarqand va Balx ulamolari bilan hamsuhbat bo‘lib, ular bilan do‘stlashgan. So‘ngra Bag‘dodda maʼlum muddat yashab, u yerdan ikkinchi marta Makkaga borgan. Undan keyin Misrga kelgan va shu yerda istiqomat qilgan. So‘ngra Konstantinopolga ko‘chib borgan. Sulton Mustafo Damashqda joylashgan o‘ziga qarashli o‘quv dargohlari — „al-Madrasa al-murodiya“, „al-Madrasa an-naqshbandiya al-buroniya“ va jome masjiddagi baʼzi qorilarni unga taqdim qilgan, undan esa keyinchalik Ahmad al-Maniniy qabul qilib olgan. U rabiussoniy oyining 12-sanasida Konstantinopolda vafot etgan va „Darsxona“ madrasasiga dafn etilgan.

Asarlari 
 „al-Mufradot al-qurʼoniya“(arab, fors va turkiy tillardagi „Qurʼoniy mufradotlar“)
 naqshbandiya tariqatiga oid ko‘pgina risolalar
 „Silsilatu-z-zahab“(„Oltin silsila“).

Manbalar
Al-Musayyib al-Allobiy

Al-Musayyib ibn Isʼhoq ibn Roshid al-Abdiy al-Allobiy (Abu Abdurrahmon) — Buxoro ahlidan. Al-Allo dahasidan. U ulamolardan, ulamolar hamundan hadis rivoyat qilganlar. Al-Musayyib al-Allobiy milodiy 844-yil (hijriy yil) muharram oyida Nasafda vafot etgan.

Manbalar
Haydar Abdulrazzoq

Haydar Abdulrazzoq Hassan () Iroq terma jamoasi xalqaro miqyosdagi futbolchisi.

Karyerasi 
Haydar Abdulrazzoq himoyada istalgan joyda oʻynashga qodir iqtidorli koʻp qirrali futbolchi. U futbolchilik faoliyatini 1995-yilda yoshlar jamoasi, darvozabon sifatida oʻynagan. 1996-yilda murabbiy Nazar Ashraf tomonidan Al-Talaba jamoasining birinchi jamoasiga olib kelingan beshta futbolchidan biri edi. Ikki yildan soʻng Adnan Hamad tomonidan U-17 Iroq terma jamoasiga chaqirildi. U-19 jamoasida ham oʻynagan. Eron Olimpiya terma jamoasida oʻng qanot himoyachisi sifatida ham oʻynadi.

2011-yilning birinchi yarmini Oʻzbekistonning „Andijon“ jamoasida oʻtkazdi va shu tariqa Oʻzbekiston chempionatida Iroqdan kelgan ilk legionerga aylandi. Futbolchi „Andijon“ tarkibida atigi 3 ta oʻyin oʻtkazdi va oʻsha yilning oʻrtalarida Iroqqa, Bagʻdodning „Al-Talaba“ klubiga qaytdi. 2012—2014-yillarda Sulaymoniya jamoasida oʻynagan.

Vafoti 
Haydar 2022-yil 5-iyun kuni Bagʻdodda nomaʼlum shaxslar tomonidan qilingan suiqasddan keyin vafot etdi.

Manbalar

Havolalar 

 Transfermarkt.com
 national-football-teams.com

2004-yilgi yozgi Olimpiya oʻyinlari futbolchilar
Futbol himoyachilari
Iroqlik futbolchilar

Oʻzbekistondagi chet ellik erkak futbolchilar
Andijon klubi futbolchilari